ახალი კალედონია

ახალი კალედონია (ფრანგ. Nouvelle-Calédonie) — საფრანგეთიშ ზუღაშმელენი ტერიტორია, გიშაკერძაფილი სტატუსიშ მოღვენი ზუღაშმელენი ადმინისტრაციულ-ტერიტორიული გჷნაჭყა, იდვალუაფჷ რჩქალ ოკიანეს, მელანეზიას. ობჟათე-ბჟადალშე უხურგანს ავსტრალიაშ ეკონომიკური ზონა, ოორუეშე — ვანუატუ, ობჟათე-ბჟაეიოლშე — ფიჯი. ნანანოღა დო უდიდაში ნოღა რე — ნუმეა. გეოგრაფია ახალი კალედონიაშ უდიდაში კოკი რე გრანდ-ტერი, თიში რელიეფის უდიდაში ნორთი გვალამი რე (უმაღალაში კონკი — გვალა პანე, 1628 მ). წყარპიჯი ძალამ დოწეწილი რე დო უღუ ზუღაშ მიარე ლუბა, ნამუშათ მერინა გორთულაფირი რე მარჯანიშ რაქეფით. კოკი ელმოლშე გოხურგელი რე არძაშე გჷრძე ახალი კალედონიაშ ბარიერული რაქათ. კოკი თარო აკოგაფილი რე ოფიოლითური კომპლექსეფით. გრანდ-ტერიშ კოკის ბჟაეიოლშე უხურგანს ლუაიოტეშ კოკეფი, ოორუეშე ბელეპიშ კოკეფი, ოორუე-ბჟადალშე ჩესტერფილდიშ კოკეფი, ობჟათეშე — კოკი ილ-დე-პენი. კლიმატი სასიამნო რე. ოშქაშე წანმოწანური ტემპერატურა რე — 23-24,5 °C. თე დვალუაქ ხე უნწყუ ახალი კალედონიაშ გინოქიმინუა ევროპულ გინოხორუეფიშ კოლონიათ. კოკის ძალამი მიარე წყარმალუ რე, უმენტაშო ნოჸოფური ჭითა დიხარე. ტყალეფი კოკიშ ტერიტორიაშ 15 %-ს იკათუანს. თაქ გოფაჩილი რე ძვირფასი ჯაშ ჯიშეფი, თინეფს შქას: წვიწვამი ჯალეფი აგათისი, არაუკარია, კაური, ნიაული, ახალკალედონიური ფიჭვი დო თ.უ. (ახალი კალედონიაშ გერბის რე გჷმოხანტილი Araucaria columnaris). ახალი კალედონიაშ ჩხოლარეფიშ ოქიანუ ღარჷბი რე, მორო ხე ენდემეფი. დღახუეფი დღახუეფი, ნამუთ მეღებული რე ახალ კალედონიას: 1 ღურთუთა — ახალი წანა მელახი-პირელი — თანაფა 1 მესი — ხანდაშ დღა 8 მესი — გოდუდიშულაფაშ დღა მესი — იოსე ქირსეშ ამაღალება, სუმელაშ დო სუნთობა (შურეფიშ) დღა 14 კვირკვე — ბასტილიაშ ეჭოფუაშ დღა 15 მარაშინათუთა — დიაღორონთიშ მერულაფაშ დღა 1 გერგობათუთა — ირი წიმინდეშ დღა 11 გერგობათუთა — აკორიგაშ დღა (მაართა მოსოფელიშ ლჷმას ზეშ დოდვალაშ დღა) 25 ქირსეთუთა — ქირსე გალერეა რესურსეფი ინტერნეტის ოფიციალური საიტი (ფრანგული) New Caledonia entry at The World Factbook Archived 2017-11-09 ვებ-ხასჷლას Wayback Machine.